Document ID: 31997D0563

Komisijas Lēmums
(1997. gada 28. jūlijs),
ar kuru groza Lēmumu 94/325/EK, ar ko paredz īpašus nosacījumus Taizemes izcelsmes zvejniecības un akvakultūras produktu importam
(Dokuments attiecas uz EEZ)
(97/563/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības prasības zvejniecības produktu ražošanai un laišanai tirgū [1], kurā jaunākie grozījumi izdarīti ar Direktīvu 96/23/EK [2], un jo īpaši tās 11. panta 1. punktu,
tā kā Komisija ir pieņēmusi Lēmumu 97/562/EK [3], ar ko paredz īpašus nosacījumus Taizemes izcelsmes gliemeņu, adatādaiņu, tunikātu un jūras gliemežu importam; tā kā tāpēc ir jāgroza Komisijas Lēmums 94/325/EK [4], kurā jaunākie grozījumi izdarīti ar Lēmumu 96/31/EK [5];
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Komisijas Lēmuma 94/325/EK A pielikuma IV.7. punktu aizstāj ar šādu punktu:
"7. Turklāt, ja zvejniecības produkti ir saldētas vai pārstrādātas gliemenes: gliemenes ir iegūtas apstiprinātos ražošanas apgabalos, kuri uzskaitīti pielikumā Komisijas Lēmumam 97/562/EK [6], ar ko paredz īpašus nosacījumus Taizemes izcelsmes gliemeņu, adatādaiņu, tunikātu un jūras gliemežu importam, un tās ir sterilizētas vai termiski apstrādātas atbilstoši Komisijas Lēmuma 93/25/EEK [7] prasībām."
2. pants
Šis lēmums ir adresēts dalībvalstīm.
Briselē, 1997. gada 28. jūlijā

Labels: 0
3
18
6